Document ID: 32004D0584

KOMMISSIONENS BESLUTNING
af 26. juli 2004
om ændring af beslutning 2001/651/EF om fastsættelse af den procestypiske standardafvigelse for fedtindholdet i smør, der indføres fra New Zealand efter artikel 5 i forordning (EF) nr. 1374/98
(meddelt under nummer K(2004) 2962)
(2004/584/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1),
under henvisning til Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og om åbning af toldkontingenter (2), særlig artikel 40, stk. 1, og
ud fra følgende betragtninger:
(1)
Bilag IV til forordning (EF) nr. 2535/2001 omhandler en procedure for kontrol af fedtindholdet i newzealandsk smør, der frembydes til overgang til fri omsætning i EU under det løbende toldkontingent med kvotenummer 09.4589 i bilag III.A til nævnte forordning.
(2)
Denne procedure er baseret på statistiske principper. Et væsentligt element i proceduren er brugen af en procestypisk standardafvigelse for fedtindholdet i smør, der er fremstillet efter en bestemt specifikation i en bestemt produktionsvirksomhed, og som er kendt på forhånd af kontrolmyndighederne i de medlemsstater, hvor angivelsen med henblik på overgang til fri omsætning i EU indgives.
(3)
De pågældende virksomheder og de tilsvarende procestypiske standardafvigelser er angivet i bilaget til Kommissionens beslutning 2001/651/EF (3).
(4)
Fødevaresikkerhedsmyndigheden i New Zealand (New Zealand Food Safety Authority) meddelte Kommissionen nye registrerede virksomhedsnavne ved brev af 23. april 2004.
(5)
Beslutning 2001/651/EF bør derfor ændres i overensstemmelse hermed -
VEDTAGET FØLGENDE BESLUTNING:
Artikel 1
Bilaget til beslutning 2001/651/EF affattes som angivet i bilaget til nærværende beslutning.
Artikel 2
Beslutningen anvendes på indførsel af smør, for hvilket der er udstedt IMA 1-certifikater fra tredjedagen efter offentliggørelsen i Den Europæiske Unions Tidende.
Artikel 3
Denne beslutning er rettet til medlemsstaterne.
Udfærdiget i Bruxelles, 26. juli 2004

Labels: 3
17
18